**JEGYZŐKÖNYV**

**A Baksa Roma Nemzetiségi Önkormányzat testületének 2019. december 02-án 10.00 órai kezdettel a 7834 Baksa, Petőfi u. 5. szám alatt megtartott rendes testületi üléséről.**

**Jelen vannak:**

Buzás Zoltán elnök

Buzás Zoltánné alelnök

Kalányos Mariann képviselő

**Tanácskozási joggal jelen vannak:**

Takácsné Jauk Ibolya felhatalmazásából Vajdáné Czving Mária gazdálkodási előadó

**Távol maradtak:** nem volt távolmaradó

**Meghívott:** nem volt meghívott, 0 fő érdeklődő

Buzás Zoltán elnök: Köszöntöm képviselőket a 2019. december 02-án megtartott testületi ülésünkön.

Megállapítom, hogy a 3 fő képviselőből a jelenléti ív alapján 3 fő jelen van, az ülés határozatképes, a testület ülését megnyitom.

Van-e a meghívótól eltérő más javaslat a napirendre vonatkozóan?

Napirendre vonatkozó javaslat nem hangzott el.

Buzás Zoltán elnök: Indítványozom, hogy a testület fogadja el a testületi ülésünk napirendjét.

Ezt követően a képviselő- testület 3 igen szavazattal, ellenszavazat és tartózkodás nélkül meghozta az alábbi határozatot:

**Baksa Roma Nemzetiségi Önkormányzat képviselő- testületének**

**37/ 2019. (XII.02.) határozata**

**a 2019. december 02.-i testületi ülés napirendjéről**

A Baksa Roma Nemzetiségi Önkormányzat 2019. december 02-i testületi ülésének napirendjét az alábbiak szerint állapítja meg:

1./ Karácsonyi rendezvény megszervezése

 Előadó: Elnök

2./Karácsonyi díszek, mézeskalács sütés a roma családokkal közösen

Előadó: Elnök

3./Adventi gyertya gyújtás

Előadó: Elnök

**Napirendek tárgyalása:**

**1./ Karácsonyi rendezvény megszervezése**

Buzás Zoltán elnök: Karácsonyi rendezvényt szeretnénk szervezni a roma családok, gyerekek részére. A hátrányos helyzetben lévő roma gyerekek, akiknek nem lehet otthon karácsonyuk, átérezhessék a szeretet ünnepét.

**Baksa Roma Nemzetiségi Önkormányzat képviselő- testületének**

**38/ 2019. (XII.02.) határozata**

**Karácsonyi rendezvény megszervezése**

Baksa Roma Nemzetiségi Önkormányzatának Képviselő-testülete 3 igen szavazattal, tartózkodás és ellenszavazat nélkül úgy határoz, hogy december hónapban karácsonyi rendezvényt szervez. Ennek költségei a 2019. évi költségvetést terheli.

Határidő: azonnal

Felelős: elnök

**2./ Karácsonyi díszek, mézeskalács sütés a roma családokkal közösen**

Buzás Zoltán elnök: Karácsonyi díszeket, mézeskalácsot sütnénk a roma családokkal közösen egy délután.

**Baksa Roma Nemzetiségi Önkormányzat képviselő- testületének**

**39/ 2019. (XII.02.) határozata**

**Karácsonyi díszek, mézeskalács sütés a roma családokkal közösen**

Baksa Roma Nemzetiségi Önkormányzatának Képviselő-testülete 3 igen szavazattal, tartózkodás és ellenszavazat nélkül úgy határoz, hogy decemberben a baksai roma családokkal közösen karácsonyi díszeket készít és mézeskalácsot süt. Ennek költségei a 2019. évi költségvetést terheli.

Határidő: azonnal

Felelős: elnök

**3./Adventi gyertya gyújtás**

Buzás Zoltán elnök: A roma családokkal összeülnénk karácsonyi hangulat alkalmából egy beszélgetésre és egy közös gyertyagyújtásra.

**Baksa Roma Nemzetiségi Önkormányzat képviselő- testületének**

**40/ 2019. (XII.02.) határozata**

**Adventi gyertya gyújtás**

Baksa Roma Nemzetiségi Önkormányzatának Képviselő-testülete 3 igen szavazattal, tartózkodás és ellenszavazat nélkül úgy határoz, hogy a roma családokkal összeülnek adventi gyertya gyújtásra. Ennek költségei a 2019. évi költségvetést terheli.

Határidő: azonnal

Felelős: elnök

A 2019. december 02-i képviselő- testületi ülésen egyéb napirend, hozzászólás nem volt.

Buzás Zoltán elnök az ülést 11.30 órakor berekesztette, minden jelenlévőnek megköszönte a részvételt.

**K.m.f.**

/Buzás Zoltán/ /Kalányos Marian/

 elnök jegyzőkönyv-hitelesítő